34 Euroopa Liidu Teataja 11/29. kd 31998R1340 27.6.1998 EUROOPA ÜHENDUSTE TEATAJA L 184/1 NÕUKOGU MÄÄRUS (EÜ) nr 1340/98, 24. juuni 1998, millega muudetakse määrust (EÜ) nr 3290/94 põllumajandussektoris mitmepoolsete kaubandusläbirääkimiste Uruguay voorus sõlmitud kokkulepete rakendamiseks vajalike kohanduste ja üleminekukorralduste kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 22. detsembri 1994. aasta määrust (EÜ) nr 3290/94 põllumajandussektoris mitmepoolsete kaubanduslä- birääkimiste Uruguay voorus sõlmitud kokkulepete rakendami- seks vajalike kohanduste ja üleminekukorralduste kohta, (*) eriti selle artikli 3 lõiget 2, võttes arvesse komisjoni ettepanekut ning arvestades, et: määruse (EÜ) nr 3290/94 artikli 3 kohaselt on komisjonil õigus vastu võtta vajalikke meetmeid, et hõlbustada üleminekut enne Uruguay voorus peetud läbirääkimiste tulemuste rakendamist kehtinud korralt kõnealuse määrusega ettenähtud põllumajandus- alaste õigusaktide kohandustest tulenevale korrale; selliseid üle- minekumeetmeid võib vastu võtta ainult kuni 30. juunini 1998 ja neid ei või kohaldada pärast kõnealust kuupäeva; selgub, et praegu üleminekumeetmetega reguleeritud teatavaid küsimusi ei ole või- malik enne eespool nimetatud kuupäeva lõplikult lahendada; kõnealused küsimused käsitlevad eelkõige teatavaid kolmandate riikidega sõlmitud kokkuleppeid; seetõttu on vaja pikendada ühe aasta võrra tähtaega, mille jooksul komisjon võib vastu võtta üle- minekumeetmeid, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3290/94 artikli 3 lõikes 2 asendatakse kuupäev “30. juuni 1998” kuupäevaga “30. juuni 1999”. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolevat määrust kohaldatakse alates 1. juulist 1998. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 24. juuni 1998 (1) EÜTL 349, 31.12.1994, lk 105. Määrust on muudetud määrusega (EÜ) nr 1161/97 (EÜTL 169, 27.6.1997, lk 1). Nõukogu nimel eesistuja J. CUNNINGHAM